32006D0178
L 063/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 27 февруари 2006 година
относно създаването на експертна група на високо ниво в областта на цифровите библиотеки
(Настоящият текст отменя и заменя текста, публикуван в Официален вестник L 46 от 16 февруари 2006 година, стр. 32)
(2006/178/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като има предвид, че:
(1)
Член 157 от Договора за създаване на Европейската общност възлага на Общността и на държавите членки задачата да осигурят наличието на нужните условия за конкурентоспособността на промишлеността на Общността. Член 151 предвижда, че Общността спомага за разцвета на културите на държавите членки, като зачита тяхното национално и регионално разнообразие и същевременно поставя на преден план общото културно наследство.
(2)
Съобщението на Комисията „i2010 - Европейско информационно общество за растеж и заетост“ (1) обяви водеща инициатива за цифровите библиотеки.
(3)
Съобщението на Комисията „i2010: цифрови библиотеки“ (2) (наричано по-долу „Съобщението“) обяви създаването на експертна група на високо ниво в областта на цифровите библиотеки, която ще консултира Комисията относно най-добрия начин за справяне с организационните, правните и техническите предизвикателства на европейско ниво.
(4)
Бялата книга за европейската комуникационната политика (3), приета от Комисията на 1 февруари 2006 г. споменава съществената роля, която цифровите библиотеки могат да играят в осигуряването на свободен достъп на гражданите на Европа до информация за Европа чрез информационните технологии.
(5)
Групата трябва да допринася за една обща стратегическа визия за европейските цифрови библиотеки.
(6)
Групата трябва да бъде съставена от високо квалифицирани експерти, компетентни в областта на цифровите библиотеки и назначени ad personam.
(7)
„Експертната група на високо ниво в областта на цифровите библиотеки“ по тази причина трябва да бъде създадена и нейния мандат и структура трябва да бъдат уточнени,
РЕШИ:
Член 1
С настоящото, Комисията създава група от експерти „Експертна група на високо ниво в областта на цифровите библиотеки“, наричана по-долу „Групата“.
Член 2
Задача
Комисията може да консултира Групата по всеки въпрос, свързан с осъществяването на инициативата за цифровите библиотеки, както е предвидено в Съобщението.
Задачата на Групата е:
-
да консултира Комисията относно най-добрия начин за справяне с организационните, правни и технически предизвикателства на европейско ниво;
-
да допринася за една обща стратегическа визия за европейските цифрови библиотеки.
Член 3
Състав - назначаване
1. Генералният директор на главна дирекция „Информационно общество и медии“ или негов представител отговоря за назначаването на членовете на Групата. Те се назначават като експерти на високо ниво, компетентни в областта на цифровите библиотеки.
2. Групата е в състав от не повече от 20 члена.
3. Прилагат се следните разпоредби:
-
Членовете се назначават ad personam като експерти на високо ниво по цифрови библиотеки и от тях се изисква да консултират Комисията независимо от външно влияние.
-
Членовете се назначават така че да се осигури, доколкото е възможно, подходящ баланс по отношение на:
-
обхват на компетенциите;
-
географски произход;
-
пол.
-
Групата ще включва експерти от следните категории:
-
Организации със запомнящи устройства (библиотеки, архиви, музеи);
-
Автори, издатели и лица, предоставящи съдържание;
-
Информационно-комуникационен отрасъл (например, устройства за търсене, доставчици на технологии);
-
Научноизследователски организации, академии.
-
Членовете не могат да назначават заместник, който да ги замества.
-
Членовете се назначават за двегодишен подновяем мандат.Те остават на длъжност до момента, когато бъдат заменени или мандатът им приключи;
-
Членовете, които вече не могат да допринасят ефективно за разискванията на Групата, които подават оставка или които не спазват условията, предвидени в първия или петия абзац на този параграф или на член 287 от Договора за създаване н
-
Всяка година членовете подписват ангажимент да действат в обществения интерес и декларация, за отсъствието или наличието на интерес, който може да подкопае тяхната обективност.
-
Имената на членовете се публикуват на Интернет страницата на Генерална дирекция „Информационно общество и медии“. Имената на членовете се събират, обработват и публикуват в съответствие с разпоредбите на Регламент (ЕО) № 45/2001.
Член 4
Функциониране
1. Групата се председателства от представител на Комисията.
2. В съгласие с Комисията, могат да бъдат образувани подгрупи за проучването на конкретни въпроси под мандата, установен от Групата; те се разпускат щом като задачите им са изпълнени;
3. Представителят на Комисията може да поиска в разискванията на Групата или на подгрупите да участват експерти или наблюдатели със специфична компетентност по дадена тема от дневния ред, ако това е от полза и/или е необходимо.
4. Информацията, получена от участниците в разискванията на Групата или подгрупите не може да бъде разкривана, ако Комисията посочи, че същата е свързана с поверителни въпроси.
5. Групата и нейните подгрупи, обикновено заседават в помещенията на Комисията в съответствие с процедурите и графика, установени от нея. Секретариата се осигурява от Комисията. Други длъжностни лица на Комисията с интерес към заседанията могат да присъстват на тези срещи.
6. Групата приема свой процедурен правилник въз основа на стандартния процедурен правилник (4).
7. Комисията може да публикува на оригиналния език на съответния документ, всяко резюме, заключение или частично заключение или работен документ на Групата.
Член 5
Разноски, свързани със заседанията
Комисията може да възстанови пътните и дневните, и квартирните разноски на членовете, експертите и наблюдателите във връзка с дейностите на Групата в съответствие с разпоредбите, които са в сила в Комисията. Членовете не получават заплащане за изпълнението на задълженията си.
Член 6
Влизане в сила
Решението влиза в сила в деня на публикуването му в Официален вестник на Европейския съюз. То се прилага до 31 декември 2008 г. Комисията взема решение относно възможно удължаване на срока преди тази дата.
Съставено в Брюксел на 27 февруари 2006 година.